Wikiloc - 246. Senderisme en tren: Ruta del Ter (variant) entre Celrà i Flaça per Bordils, Sant Joan de Mollet i Sant Cebrià
Senderisme en tren
Senderisme en tren on Wikiloc
246. Senderisme en tren: Ruta del Ter (variant) entre Celrà i Flaça per Bordils, Sant Joan de Mollet i Sant Cebrià on Wikiloc

246. Senderisme en tren: Ruta del Ter (variant) entre Celrà i Flaça per Bordils, Sant Joan de Mollet i Sant Cebrià
LA TRAVESSA Caminada que uneix les estacions de Celrà amb la de Flaçà seguint una variant de la Ruta del Ter que recorre els plans i riberes situades entre el riu Ter al nord i les vies del ferrocarril al sud. La variant de la Ruta del Ter comença, o acaba, a l'estació de Celrà i acaba, o comença, a Sobrànigues, un nucli de població de Sant Jordi Desvalls. El fet que Flaçà es trobi ben a prop de Sobrànigues ho aprofitem per acostar-nos a la seva moderna estació per a finalitzar la ruta. La ruta és decevedora pel que fa a la superfície sobre la que circula. I és que gairebé el 90% de la caminada va sobre paviment dur, ja sigui asfalt o ciment. Abans de llançar-nos a la ruta pensàvem que sent una zona de conreus i plantacions el paviment seria de terra. Malauradament pels excursioniestes, no és així. Avisats esteu. Per contra, el paisatge en general i el descobriment de petits però interessants nuclis històrics com els de Bordils, Sant Cebrià o Sant Joan de Mollet ben bé valen la sortida. Si a tot això hi afegim un parell de refugis de la guerra civil, alguna altra ermita i diferents arbres monumentals, obtindrem com a resultat una sortida senzilla i prou arregladeta. La primera part fins a Bordils està dominada més pel riu, els conreus i les plantacions. Potser sigui la part més monòtona de tot el recorregut. Un cop comencdem a trobar els refugis antiaris de la guerra civi, els arbres monumentals i entrem als nuclis de població la travessa es fa més distreta. ELS SENDERS Durant tot el recorregut seguirem les marques pròpies de la Ruta del Ter, tot i que no espereu un gran desplegament de senyals. No hi son a totes les cruïlles i tampoc les veurem gaire com a marca de seguiment. Tampoc abunden els pals indicadors verticals, però ens en trobarem uns quants a les principals cruïlles. La Ruta del Ter és va ser creada pel Consorci Alba-Ter i ressegueix el riu des del seu naixament a Vallter fins a la seva desembocadura a Torroella de Montgrí. Aquesta curta variant que seguirem es va crear l'any 2015 i és una pèl estranya atès que connecta Sobrànigues amb l'estació de Celrà. És a dir, no és una variant a l'ús que connecta dos punts d'un mateix sender sinó que acaba en un punt (estació de Celrà) sense connexió al sender. Ens separarem del traçat original en un curt tram a Sant Joan de Mollet a fi de visitar el petit nucli elevat on s'aixeca l'enorme església parroquial de Sant Joan (s. XIX). ELS TRENS Ambdues estacions formen part del a línia R11 de Rodalies de Catalunya. Entre les dues tenim l'estació de Bordils, per la que no hi passem tot i que tampoc cau lluny (850 m) per si volem acabar abans la ruta. -Estació de sortida: Celrà. L'edifici de viatgers es troba a la part nord-est del nucli urbà i està format per un edifici d'única planta. -Estació d'arribada: Flaçà. L'edifici consta de taquilla, lavabos i un bar amb una petita terrassa a l'exterior. Podeu consultar els HORARIS DE RODALIES DE CATALUNYA.